মুন্সীগঞ্জে পুলিশ প্রতিবেদন ছাড়াই আঞ্চলিক পাসর্পোট অফিস থেকে কয়েকশ পাসর্পোট বিতরণ করার অভিযোগ পাওয়া গেছে। ঢাকা ও মুন্সীগঞ্জ পাসর্পোট অফিস এবং জেলার ডিএসবি শাখার একটি চক্র টাকার বিনিময়ে পুলিশ প্রতিবেদন ছাড়াই এসব পাসর্পোট বিতরণ করছে বলে আজ সোমবার গোয়েন্দা সূত্র জানিয়েছে। গোয়েন্দা শাখার একাধিক কর্মকর্তা ও পুলিশ গত এক সপ্তাহ ধরে ওই চক্রকে আটক করার লক্ষ্যে গোয়েন্দা নজরদারি করছে।